ངས་མཛའ་བརྩེའི་དུས་སྟོན་འདི་བཀྲིན་རྗེས་དྲན་གྱི་ཉིན་མོར་རྩི་ཡི་ཡོད།གང་ཡིན་ཟེར་ན་ང་ཚོས་རང་ལ་འཕྲད་བཞིན་པའི་དཀའ་ངལ་རྗེས་དྲན་བྱེད་དགོས་པ་ཡིན།དཀའ་ངལ་མེད་ན་སློབ་གསོ་ཡོང་གི་མ་རེད།མི་ཁ་ཅིག་གིས་རང་གི་སྐོར་ལ་ངན་སྨྲས་བྱེད་པ་དང་།ལྟ་ཚུལ་ལོག་པ་འཛིན་དུས་ང་ཚོས་ཡང་ན་བློ་ཁུམ་ཡིད་མུག་ངང་སྡོད་ཅིང་མི་དེ་དག་ལ་མ་དགའ་བ་བྱེད་པ་དང་།ཡང་ན་སྣང་ཚུལ་འདི་དག་རང་གི་ནོར་འཁྲུལ་ལ་བསམ་ཞིབ་ཀྱིས་ལེགས་བཅོས་བྱེད་པའི་གོ་སྐབས་ཤིག་ལ་ངོས་འཛིན་བྱེད་འདམ་དགོས།རང་ལ་མ་དགའ་བ་བྱེད་ཅིང་དཀའ་ངལ་བཟོ་མཁན་དེ་ཚོ་ང་ཚོར་ཆོས་ཀྱི་ལམ་ལ་ཡར་རྒྱས་ཡོང་རྒྱུར་ཕན་ཐོག་ཆེ་ཤོས་ཡོད་པ་ཡིན།ཁོང་ཚོས་ང་ཚོའི་འགྲུལ་བཞུད་དེ་དེ་བས་དང་ཞེན་ཆེ་བ་བཟོ་བ་ཡིན།དེས་ན་དེ་རིང་ང་ཚོས་རང་ལ་མ་དགའ་སྡང་ཟུག་བྱེད་ཅིང་དཀའ་ངལ་སྤྲོད་མཁན་དེ་ཚོར་དམིགས་བསལ་གྱི་མཛའ་བརྩེའི་ཉིན་མོའི་འཚམས་འདྲི་བྱེད་དགོས་པ་ཡིན།ང་ཚོས་སྡང་འཛིན་དང་མི་དགའ་བའི་སེམས་ཚོར་གྱི་དབང་དུ་མ་ཤོར་བ་བྱེད་དགོས།ང་ཚོས་རྣམ་ཀུན་བདག་འཛིན་གྱི་དབང་དུ་སོང་སྟེ་མི་གཞན་དང་མཉམ་དུ་མི་གཅིག་གམ་མི་ཚོགས་གཅིག་ལ་སྐྱོན་བརྗོད་བྱེད་པ་ཡིན།འདི་འདྲའི་སྐབས་སུ་ང་ཚོས་ངག་གི་མི་དགེ་བ་གསོག་པའི་གཏམ་འཆལ་གྱི་འཁོར་ཚོགས་ངན་པ་དེ་ལས་རང་ཉིད་ཕྱི་ནུད་རྒྱག་དགོས།